Fredericia Gymnasium

Fredericia Gymnasium er et større gymnasium og hf-kursus i Fredericia med ca. 750 elever.

Historie 
Gymnasiets historie går tilbage til 1656, da Frederik 3. via et kongebrev gav økonomisk mulighed for oprettelsen af en latinskole. Svenskers belejring af byen kom imidlertid i vejen, så først i 1664 kunne byggeriet af skolen gå i gang. Den fik navnet Fredericiæ Skole og havde blot 15 elever i starten. I 1698 får byen sin egen bygning, men elevtallet var stadig begrænset. I 1808 flytter skolen igen. Elevtallet er så begrænset, at der i en kongelig resolution i 1817 meddeltes, at skolen skulle nedlægges fra oktober samme år. En gruppe borgere tog sagen i egen hånd og lod skolen fortsætte under navnet Det lærde undervisningsinstitut i Fredericia, som var selvejende. I 1852 betyder strammere krav til de matematiske fag, at skolen ophører med at dimittere studenter frem til 1876. I mellemtiden har skolen fået en ny driftig rektor i V.A. Bloch. Han formår at mangedoble elevantallet. Skolen skifter endnu engang navn – denne gang til Fredericia Latin- og Realskole. I 1880'erne bliver skolen provinsens største latinskole.

En ny bygning tages i brug i 1880. I 1903 bevirker skolens faldende indtægter, at den overtages af Fredericia Kommune, der ændrer navnet til Fredericia Højere Almenskole. Inden da har pigerne indtaget skolen, og i 1903 udgør de omkring en femtedel af elevbestanden. Skolen flytter igen i 1940 og skifter navn til Fredericia Gymnasium. Rammerne bliver atter for små i 1974, og det nuværende gymnasium bliver opført af Vejle Amt, der nu driver skolen. Navnet ændres i 1989 til Fredericia Amtsgymnasium og HF- kursus. Det oprindelige navn kommer atter til sin ret, da gymnasiet i 2007 overgår til selveje. I 2008 indvies en udvidelse på ca. 2000 m².

Rektorer  

 Laurits Petersen Alling (1664-1674)
 Christen Andersen Høysgaard (1674-1686)
 Jørgen Nielsen Seerup (1686-1693)
 Gerhard Morville (1693-1701)
 Mathias Anchersen (1701-1706)
 Peter Rosenberg (1706-1709)
 Christian Blichfeld (1709-1719)
 Tobias Bøtcher (1719-1746)
 Caspar Christopher Bøtcher (1746-1759)
 Johannes Christopher Neuchs (1759-1770)
 Hans Hansen (1771-1779)
 Simon Jørgensen (1779-1806)
 Johannes Boye (1806-1811)
 Thomas Trojel (1811-1815)
 Poul Arnesen (1815-1818)
 Erich Peter Rosendahl (1818-1837)
 Carl Henrik August Bendtsen (1837-1844)
 Janus Bagge Friis Bjerregaard (1845-1870)
 Valdemar Antonius Bloch (1870-1885)
 Jørgen Mørch Secher (1885-1893)
 Johan Buntzen Koch (1893-1915)
 Christoffer Jørgensen (1915-1920)
 Hans Peder Sørensen 1920-1943)
 Johannes Arnold Kristensen (1943-1944)
 Erik Lund (1944-1971)
 Carl Erling Jørgensen (1971-1990)
 Kjeld Christensen (1990) (Konstitueret)
 Poul Erik Madsen (1990-2022)
 Peter Knudsen (2022) (Konstitueret)
 Jørgen Lassen (2022-)

Kendte lærere 
 Otto C. Fønss, R. cand.theol. var adjunkt i dansk 1882-1917
 Arlette Andersen, interneret i Auschwitz 1944-45, var lektor i fransk 1961-1994

Kendte studenter 

 1716: Erik Pontoppidan, teolog, professor og biskop i Bergen
 1739: Jacob Graah, forfatter og præst
 1749: Børge Riisbrigh, dansk filosof og professor i logik og metafysik ved Københavns Universitet
 1882: Hans Kjær, cand.mag. i arkæologi og græsk samt museumsinspektør ved Nationalmuseet og idrætsleder
 1885: Poul Emmanuel Richardt, cand.theol. fra Københavns Universitet samt sløjdlærer og bygmester
 1887: Mads Jepsen, redaktør
 1904: Knud Friis Johansen, professor dr.phil. i klassisk arkæologi ved Københavns Universitet
 1932: Knud Hallas-Møller, apoteker og direktør for Novo Terapeutisk Laboratorium
 1933: Finn Gerdes, forfatter, maler
 1937: Erik Koed Westergaard, forfatter, dansk lektor i Rom
 1948: Nils-Ole Lund, arkitekt samt professor og rektor ved arkitektskolen i Aarhus
 1956: Knud Bro, cand.polit. fra Københavns Universitet samt politiker, folketingsmedlem for Det Konservative Folkeparti
 1958: Lis Greibe, civilingeniør og politiker, folketingsmedlem for Socialdemokratiet
 1961: Kirsten Thorup, forfatter
 1966: Kirsten Refsing, professor dr.phil. i japansk samt dekan ved Det Humanistiske Fakultet, Københavns Universitet
 1971: Anne Birgitte Lundholt, cand.scient.pol. fra Aarhus Universitet samt erhvervsleder og poltiker, folketingsmedlem og minister for Det Konservative Folkeparti
 1971: Niels Jørgen Langkilde, mag.art. i nordisk litteratur fra Odense Universitet og politiker, folketingsmedlem for Det Konservative Folkeparti
 1987: Jørgen Vig Knudstorp, cand.oecon. og ph.d. fra Aarhus Universitet samt erhvervsmand og tidligere direktør i LEGO A/S
 1992: Marianne Karlsmose, historie- og samfundsfagslærer ved Det Kristne Gymnasium i Ringkøbing samt politiker, landsformand for Kristendemokraterne
 2012: Isabella Arendt Vlasman, landsformand for Kristendemokraterne 2019-2022

Kilder

Eksterne henvisninger 
 Fredericia Gymnasiums hjemmeside 
 Historie 

Gymnasier i Danmark
Gymnasium
Etableret i 1656
Gymnasium